ສຫລ ຮຽກຮ້ອງ ໃຫ້ຜູ້ສະມັກ ປ. ອັຟການິສຖານ ຢູ່ໃນ ຄວາມສະຫງົບ (ວີດີໂອ)
ປະທານາທິບໍດີ ບາຣັກ ໂອບາມາ ຮຽກຮ້ອງໃຫ້ຜູ້ສະມັກ ປະທານາທິບໍດີ ທັງ 2 ຂອງອັຟການິສຖານ ປ່ອຍໃຫ້ການສືບສວນ ດຳເນີນຕໍ່ໄປ.
ປະທານາທິບໍດີສະຫະລັດ ທ່ານ Barack Obama ໄດ້ໂທລະສັບ ໃຫ້ໄປຫາຜູ້ສະມັກທັງສອງ ໃນບັນຫາຂັດແຍ້ງກ່ຽວກັບການເລືອກ ຕັ້ງປະທານາທິບໍດີຮອບຕັດສິນຊີ້ຂາດຂອງອັຟການິສຖານໂດຍຂໍ ໃຫ້ພວກທ່ານປ່ອຍໃຫ້ຂັ້ນຕອນໃນການ ສືບສວນ ກ່ຽວກັບການ ກ່າວອ້າງທີ່ວ່າ ມີການສໍ້ໂກງຄະແນນນັ້ນ ດຳເນີນຕໍ່ໄປ ຢູ່ໃນການໂທລະສັບດັ່ງກ່າວນັ້ນ ທ່ານ Obama ໄດ້ເຕືອນ ທ່ານ Abdullah Abdullah ແລະ ທ່ານ Ashraf Ghani ວ່າ ຄວາມ ຮຸນແຮງ ຫລື ການເອົາ “ມາດຕະການນອກເໜືອລັດຖະທຳມະ ນູນ” ນັ້ນຈະເປັນຜົນສະທ້ອນໃນບັ້ນສຸດທ້າຍ ຕໍ່ການຕັດການ ຊ່ວຍເຫລືອຂອງສະຫະລັດ ແກ່ອັຟການິສຖານ ທີ່ປະສົບ ກັບ ໄພສົງຄາມນັ້ນ ລັດຖະມົນຕີ ຕ່າງປະເທດ ສະຫະລັດ ທ່ານ John Kerry ມີກຳນົດຈະໄປຢ້ຽມ ຢາມນະຄອນ Kabul ໃນວັນສຸກຈະມາເຖິງນີ້ໃນຄວາມພະຍາຍາມເພື່ອຫາທາງ ແກ້ໄຂບັນຫາການກ່າວ ຫາ ກ່ຽວກັບການສໍ້ໂກງຄະແນນ ໃນການເລືອກຕັ້ງຮອບສອງ ໃນວັນທີ 14 ເດືອນມິຖຸນາ ຜ່ານມານີ້ ຜົນການເລືອກຕັ້ງຂັ້ນຕົ້ນ ໄດ້ສະແດງໃຫ້ເຫັນວ່າ ທ່ານ Abdullah ໄດ້ເສຍໃຫ້ແກ່ທ່ານ Ghani ດ້ວຍຄະແນນ 1 ລ້ານສຽງ ແຕ່ທ່ານ Abdullah ໄດ້ກ່າວໃນອັງຄານມື້ວານນີ້ວ່າ ທ່ານເປັນຜູ້ໄດ້ຮັບໄຊຊະ ນະ “ໂດຍ ປາດສະຈາກຄວາມສົງໄສໃດໆ” ແລະໄດ້ສາບານວ່າ ຈະບໍ່ຮັບເອົາອັນທີ່ທ່ານຮ້ອງວ່າ “ລັດຖະບານທີ່ສໍ້ໂກງ ” ທ່ານກ່າວວ່າ ທ່ານຈະລໍຖ້າພົບກັບ ທ່ານ Kerry ກ່ອນທີ່ທ່ານຈະເອົາບາດກ້າວໃດໆ ບັນດາຜູ້ສະໜັບສະໜູນ ທ່ານ Abdullah ຈຳນວນນຶ່ງ ຮວມທັງຄູ່ຮ່ວມສະມັກ  ໄດ້ຂົ່ມຂູ່ທີ່ ຈະຈັດຕັ້ງລັດຖະບານ “ຄຽງຄູ່” ຂຶ້ນ ທີ່ເຮັດໃຫ້ບັນດາເຈົ້າໜ້າທີ່ ສະ ຫະລັດ ປະນາມຢ່າງ ແຮງ ແລະຢ້ານຈະເກີດຄວາມບໍ່ທຸ່ນທ່ຽງຕື່ມຂຶ້ນ